Den vanlige måte å holde en taktstokk på er mellom tommel og de to første fingrene med et grep mot håndflaten. Taktstokken holdes vanligvis med høyre hånd, men venstrehendte bruker venstre. Unge venstrehendte dirigenter blir oppmuntret til å venne seg til å dirigere med høyre. Noen dirigenter, som Pierre Boulez, Georges Prêtre, Leopold Stokowski og Dimitri Mitropoulos, velger likevel ikke å bruke taktstokk, men kun å dirigere med hendene. Denne metoden er vanlig i små grupper og ved dirigering av sangkor. Hvis dirigenten ikke bruker taktstokk, gjør hendene jobben like tydelig.